Kamu bisa jelasin ke aku soal Connie Sutedja dalam bahasa jawa?

Connie Sutedja (kelahiran Tasikmalaya, Jawa Kulon, 10 November 1944; umur  taun) iku juru main filem kawakan Indonesia kang misuwur kanthi jeneng Bu Hebring amarga perané ing salah sijiné iklan ing TV. Nganti saiki, Connie Sutedja isih aktif main ing filem lan sinétron. Sanajan akèh tampil dadi peran pendukung filem, Connie uga tau dadi peran utama ing filem Singa Betina dari Marunda kang disutradarai déning Sofia W.D nalika taun 1971.

Connie Sutedja iku salah siji personel golden girls, kang duwé anggota Nani Widjaja, Ida Kusumah lan Rina Hasyim.

Artis senior Connie Sutedja tau ketipu kang cacahé nganti 2 miliar 620 juta. Dené penipuné jenengé Sukriani Yunus utawa Yanni. Wiwitané Yanni nyilah dhuwit karo Connie Sutedja kanthi alasan kanggo urusan bisnis batubara.

Nalika iku Connie Sutedja nganti adol omah kanggo éntuk dhuwit. Yanni ngaku yèn nduwé lahan batubara kang ajiné 100 milyar. Yanni njanjeni yèn bakal mbalikaké dhuwité Connie amarga Yanni wis nganggep Connie kaya ibuné dhéwé. Nanging nalika nampa cek, cek kang ditampa Connie iku cek kosong. Ing sajerone prakara iki dhèwèké uga duwé barang jaminan kang awujud inten saka Yanni, nanging iku uga dudu duweke. Conni ngakoni yèn dhèwèké kaya dihipnotis.